אני דיפרנקו

אני דיפרנקו (באנגלית: Ani DiFranco; נולדה ב-23 בספטמבר 1970 בשם אנג'לה מריה דיפרנקו) היא זמרת, מוזיקאית ויוצרת יהודיה אמריקאית, הנחשבת בעיני רבים לסמל פמיניסטי. היא ידועה כאמנית פורייה, שהוציאה 17 אלבומים ב-17 שנים.

קורות חיים
דיפרנקו נולדה בבאפלו, ניו יורק לאם יהודיה אמריקאית ואב איטלקי-אמריקני. היא החלה לנגן גרסאות כיסוי לשירי הביטלס בברים מקומיים עם המורה לגיטרה שלה בגיל 9.

בשנת 1989, בגיל 18, דיפרנקו הקימה חברת הקלטות משלה, "Righteous Records", ששמה שונה ל-"Righteous Babe Records" ב-1994, עם תקציב של 50 דולר בלבד. אלבום הבכורה שלה, "Ani DiFranco", יצא ב-1990.

דיפרנקו הזדהתה כביסקסואלית במשך רוב הקריירה שלה, ובשנת 1998 נישאה לטכנאי הסאונד אנדרו גילכרייסט. מקורות רבים דיווחו כי מעריצים רבים שלה הרגישו שבגדה בהם כשנישאה לגבר. חמש שנים לאחר מכן דיפרנקו וגילכרייסט התגרשו. ב-20 בינואר 2007 דיפרנקו ילדה בת בשם פטה לוסיה (בלידת בית). אביה של הילדה הוא מייק נפוליטאנו, שהיה שותף בהפקת האלבום של דיפרנקו מ-2006, "Reprive".

דיפרנקו ילדה את בנה, דנטה דיפרנקו, ב-6 באפריל 2013.

אני דיפרנקו מתגוררת עם משפחתה בניו אורלינס, לואיזיאנה וברשותה גם בית בעיר הולדתה באפלו, ניו יורק.

הכרה
ב-21 ביולי 2006 קיבלה דיפרנקו את פרס ה-"Woman of Courage" מ"ארגון הנשים הלאומי" (N.O.W), ארגון פמיניסטי אמריקני. דיפרנקו היא המוזיקאית הראשונה שקיבלה את הפרס, שניתן בכל שנה לאישה שתרומתה לתנועה הפמיניסטית בולטת.

דיפרנקו כונתה "הגברת המובילה של מוזיקת הרוק בבאפלו". מאז 2003, היא הייתה מועמדת ארבע פעמים לפרס גראמי על עטיפת האלבום הטובה ביותר. היא זכתה פעם אחת בשנת 2004, על עטיפת האלבום "Evolve", שעיצבה יחד עם בריאן גרונט.

סגנון מוזיקלי ותדמית הפולק
נגינת הגיטרה של דיפרנקו לרוב מאופיינת בסטקטו, פינגר סטייל מהיר, וכיוונים אלטרנטיביים של הגיטרה. מילות השירים שלה כוללות הרבה פעמים משחקי מילים, מטפורות ואירוניה ושובחו בשל המורכבות שלהן.
למרות שהמוזיקה של דיפרנקו תויגה כפולק רוק ורוק אלטרנטיבי, היא ערבבה בין סוגות מאז האלבומים המוקדמים שלה. דיפרנקו שיתפה פעולה עם אמנים רבים, ביניהם הזמר פרינס. היא השתמשה במגוון רחב של סגנונות וכלים ובהם כלי נשיפה ממתכת, בס מהלך, כלי מיתר, כלים אלקטרוניים וסינתיסייזר.
דיפרנקו בעצמה אמרה ש"מוזיקת פולק זה לא גיטרה אקוסטית - זה לא איפה שהלב שלה נמצא. אני משתמשת במילה פולק כדי לתאר מוזיקת פאנק וראפ. זו גישה, זו מודעות למורשת שלך, וזו קהילה. זו מוזיקה לא מסחרית שנותנת קול לקהילות שונות והמאבק שלהן בסמכות."

ליריקה ופוליטיקה
למרות שהרבה מהחומר של דיפרנקו הוא אוטוביוגרפי, הוא לעיתים קרובות מאוד פוליטי. הרבה מהשירים שלה עוסקים בבעיות חברתיות של זמננו כמו גזענות, סקסיזם, התעללות מינית, הומופוביה, זכויות מיניות (לדוגמה, נושא ההפלה), עוני, ומלחמה. השילוב של האישי והפוליטי אחראי באופן חלקי להצלחה המוקדמת של דיפרנקו בקרב תלמידי מכללות פעילים פוליטית, שחלקם בנו לה אתרי מעריצים כבר ב-1994. מפני שהעלייה המהירה בפופולריות של דיפרנקו באמצע שנות התשעים קרתה בעיקר בזכות קשרים אישיים ודיבור מפה לאוזן במקום בעיתונות הזרם המרכזי, מעריציה הביעו לעיתים קרובות תחושה של קהילה.
דיפרנקו הביעה דעות פוליטיות מחוץ למוזיקה שלה. בבחירות לנשיאות ארצות הברית בשנת 2000 היא עודדה הצבעה לראלף ניידר.

דיסקוגרפיה

אלבומי אולפן
1990 - Ani DiFranco
1991 - Not So Soft
1992 - Imperfectly
1993 - Puddle Dive
1993 - Like I Said: Songs 1990-91[10]
1994 - Out of Range
1995 - Not a Pretty Girl
1996 - Dilate
1998 - Little Plastic Castle
1999 - Up Up Up Up Up Up
1999 - To the Teeth
2001 - Revelling/Reckoning
2003 - Evolve
2004 - Educated Guess
2005 - Knuckle Down
2006 - Reprieve
2007 - Canon
2008 - Red Letter Year
2012 - ?Which Side Are You On
2014 - Allergic to Water
2017 - Binary
2021 - Revolutionary Love

אלבומי הופעה
1994 - An Acoustic Evening With
1997 - Living in Clip
1998 - Women in (E)motion (הפצה מוגבלת)
2002 - So Much Shouting, So Much Laughter
2004 - Atlanta - 10.9.03
2004 - Sacramento - 10.25.03
2004 - Portland - 4.7.04
2005 - Boston - 11.16.03
2005 - Chicago - 1.17.04
2005 - Madison - 1.25.04
2005 - Rome - 11.15.04
2006 - Carnegie Hall - 4.6.02
2007 - Boston - 11.10.06
2008 - Hamburg - 10.18.07
2009 - Saratoga, CA - 9.18.06
2009 - Chicago - 9.22.07
2010 - Live at Bull Moose Music
2012 - Buffalo - 4.22.2012
2013 - London - 10.29.2008
2014 - Ridgefield, CT - 11.18.2009
2014 - Harrisburg, PA - 1.23.2008

מיני אלבומים
1996 - More Joy, Less Shame
1999 - Little Plastic Remixes (הפצה מוגבלת)
2000 - Swing Set

דמואים
1989 - Demo tape (unreleased)

וידאו
2002 - Render: Spanning Time with Ani DiFranco
2004 - Trust

שירה
2007 - Verses

קישורים חיצוניים 

 

 אתר הבית של Righteous Babe Records
 Onherown.net

באפלו: אישים
ניו יורק: אישים
זמרות פולק רוק אמריקאיות
זמרי פולק רוק יהודים
זמרות יהודיות אמריקאיות
זמרי פולק יהודים
זמרי רוק יהודים
זוכות פרס גראמי
יהודים זוכי פרס גראמי
פמיניסטיות יהודיות אמריקאיות
ביסקסואליות אמריקאיות
בסיסטיות אמריקאיות
בסיסטים יהודים
אמריקאיות ממוצא קנדי
מלחינים יהודים אמריקאים
מלחינות אמריקאיות במאה ה-20
מלחינות אמריקאיות במאה ה-21
אמריקאיות שנולדו ב-1970
אמריקאים שנולדו ב-1970